Ο **Βαγγέλης Μαρινάκης** (Πειραιάς, 30 Ιουλίου 1967) είναι Έλληνας εφοπλιστής, επιχειρηματίας, αθλητικός παράγοντας και πολιτικός.

Είναι ιδρυτής της ναυτιλιακής εταιρείας *Capital Maritime & Trading Corporation* καθώς και άλλων εταιρειών που δραστηριοποιούνται στον χώρο της ναυτιλίας. Είναι πρόεδρος της ΠΑΕ Ολυμπιακός από το 2010, οπότε και οδήγησε την ομάδα σε σημαντικές εγχώριες διακρίσεις, και από το 2017 ιδιοκτήτης της ομάδας Νότιγχαμ Φόρεστ. Είναι επίσης ιδιοκτήτης της Alter Ego Media η οποία περιλαμβάνει, μεταξύ άλλων, τις εφημερίδες Το Βήμα και Τα Νέα και τον τηλεοπτικό σταθμό Mega.

Στις αυτοδιοικητικές εκλογές του 2014 και του 2019 εξελέγη πρώτος σε ψήφους δημοτικός σύμβουλος Πειραιά.

Βιογραφικά στοιχεία
-------------------

Είναι γιος του Μιλτιάδη Μαρινάκη, εφοπλιστή και πολιτικού, που γεννήθηκε και μεγάλωσε στην Κρήτη, και της Ειρήνης Καρακατσάνη με καταγωγή από τον Πόντο. Μεγάλωσε στον Πειραιά, όπου ο πατέρας του είχε αναπτύξει σημαντική επιχειρηματική και πολιτική δράση, ενώ συμμετείχε και στη χρηματοδότηση του Ολυμπιακού. Περάτωσε τις σπουδές του σε δημόσιο σχολείο του Πειραιά και εν συνεχεία σπούδασε διοίκηση διεθνών επιχειρήσεων στο Λονδίνο, όπου και έλαβε μεταπτυχιακό δίπλωμα Διεθνών Σχέσεων.

Επιχειρηματικές δραστηριότητες
------------------------------

Είναι πρόεδρος και ιδρυτής της Capital Maritime & Trading Corporation. Διετέλεσε από το Μάρτιο του 2007 έως το Δεκέμβριο του 2014 πρόεδρος της ναυτιλιακής εταιρίας Capital Product Partners Limited Partnership, οι μετοχές της οποίας διαπραγματεύονται στο αμερικανικό χρηματιστήριο (Nasdaq:CPLP).

Από το Μάρτιο του 2010 διετέλεσε πρόεδρος του Διοικητικού Συμβουλίου και Διευθύνων Σύμβουλος της Crude Carriers Corporation, εταιρίας συνδεδεμένης με την Capital Maritime, οι μετοχές της οποίας διαπραγματεύονταν στην χρηματιστηριακή αγορά της Νέας Υόρκης (NYSE:CRU) μέχρι τη συγχώνευσή της με την Capital Product Partners το Σεπτέμβριο του 2011. Ο Όμιλος της Capital, συμφερόντων Μαρινάκη, διέθετε το 2017 έναν μικτό στόλο άνω των 70 πλοίων, συμπεριλαμβανομένων δεξαμενόπλοιων, πλοίων μεταφοράς εμπορευματοκιβωτίων και ξηρού φορτίου. Ο Όμιλος της Capital εισήλθε στον κλάδο μεταφοράς υγροποιημένου φυσικού αερίου (LNG) το 2018, με μια παραγγελία έως 10 πλοίων μεταφοράς LNG, συνολικής αξίας 1,8 δισεκατομμυρίων δολαρίων. Είναι μία από τις μεγαλύτερες παραγγελίες που έχει κάνει ποτέ Έλληνας εφοπλιστής.

Τον Νοέμβριο του 2018 ανακοινώθηκε η συγχώνευση της Capital Product Partners με την Diamond S Shipping, συμφερόντων του Αμερικανού υπουργού Εμπορίου Γουίλμπουρ Ρος. Τον Απρίλιο του 2019 οι μετοχές της Diamond S Shipping εισήχθησαν στην αμερικανική χρηματαγορά του NYSE. Ύστερα από ενάμιση χρόνο διαπραγματεύσεων, ολοκληρώθηκε μία από τις μεγαλύτερες συγχωνεύσεις στην παγκόσμια εμπορική ναυτιλία, των στόλων της CPLP και της DSS, συνολικής αξίας 1,65 δισεκατομμυρίων δολαρίων. Είναι η μεγαλύτερη συγχώνευση στον ναυτιλιακό κλάδο που έχει γίνει ποτέ από Έλληνα εφοπλιστή στον NYSE. Είναι, επίσης, μέλος του διοικητικού συμβουλίου της Ένωσης Ελλήνων Εφοπλιστών.

Το 2022 η εταιρεία του Βαγγέλη Μαρινάκη, Capital Group ελέγχει σχεδόν 100 πλοία, με χωρητικότητα πάνω από 10,5 εκατομμύρια τόνων νεκρού φορτίου και αξία που προσεγγίζει τα 9 δισ. δολάρια. Κατά τη διάρκεια του 2021 και τους πρώτους 10 μήνες του 2022, όπως επισημαίνεται από τη Lloyd’s List, *«ο κ. Μαρινάκης συμμετείχε σε 75 συναλλαγές αξίας 5,5 δισ. δολαρίων. Σε αυτές τις συναλλαγές, συμπεριλαμβάνονται 47 εξαγορές πλοίων μεταξύ των οποίων 32 παραγγελίες νεότευκτων, που μπορούν σε μεγάλο βαθμό να χαρακτηριστούν ως επενδύσεις σε πιο πράσινα πλοία. (...) Σε ό,τι αφορά την ανανέωση του στόλου, υπογραμμίζεται πως οι παραγγελίες περιλαμβάνουν VLCCs διπλού καυσίμου, δεξαμενόπλοια με τεχνολογία ρότορα πανιών και πλοία μεταφοράς LNG.»* Για τον προσανατολισμό της εταιρίας του στην πράσινη ανάπτυξη ο Μαρινάκης βραβεύθηκε με το βραβείο Tanker Shipping & Trade Industry Leader 2022.

Πέραν των δραστηριοτήτων στη ναυτιλία, ο Μαρινάκης έχει επενδύσεις στον κλάδο της ενέργειας. Με αφορμή την επένδυσή του, περίπου 250 εκατομμυρίων ευρώ στην Τέρνα Ενεργειακή, δήλωσε στο Οικονομικό Φόρουμ Δελφών το 2021 ότι "πρέπει να στραφούμε σε τέτοιες πράσινες επενδύσεις. Είναι επενδύσεις που δεν γίνονται μόνο για το κέρδος αλλά και για τη προστασία του περιβάλλοντος".

Επίσης έχει χρηματοδοτήσει μια σειρά από σημαντικά projects real estate για πράσινα ενεργειακά αποδοτικά κτίρια γραφείων, κατοικιών και τηλεοπτικών/κινηματογραφικών στούντιο στην Ελλάδα.

Σύμφωνα με την βρετανική Lloyd's List ήταν ο πρώτος Έλληνας που ναυπήγησε πολύ μεγάλα πλοία μεταφοράς αμμωνίας και πλοία μεταφοράς CO2 συγκεντρώνοντας έτσι έναν πρωτοποριακό στόλο για να διαφοροποιήσει τον όμιλο καθώς η πράσινη μετάβαση πλησιάζει. Συνολικά, τα τέσσερα τελευταία χρόνια έχει επενδύσει σε περίπου 60 νέα πλοία διαφόρων τύπων που έχουν κοινό στόχο τη σημαντική μείωση των εκπομπών διοξειδίου του άνθρακα.

Τον Φεβρουάριο του 2024 ήταν από τα ιδρυτικά στελέχη του Ναυτιλιακού Κέντρου Μείωσης Εκπομπών Αέριων Ρύπων, το οποίο ιδρύθηκε από κοινού με τις ναυτιλιακές εταιρείες Capital Group, Navios Maritime Partners, Nada Maritime Agency, Star Bulk και Thenamaris.

Αθλητισμός
----------

Το 2005 ανέλαβε την χρηματοδότηση των ομάδων πετοσφαίρισης ανδρών και γυναικών του Ολυμπιακού ενώ ανακαίνισε το γήπεδο "Μελίνα Μερκούρη" καθιστώντας το αποκλειστικά έδρα των ομάδων βόλεϊ του Ολυμπιακού. Το 2010 εξαγόρασε, από τον Σωκράτη Κόκκαλη, την πλειοψηφία των μετοχών της ΠΑΕ Ολυμπιακός αναλαμβάνοντας πρόεδρος του διοικητικού συμβουλίου. Έχει, επίσης, διατελέσει πρόεδρος της Superleague, καθώς και αντιπρόεδρος της Ελληνικής Ποδοσφαιρικής Ομοσπονδίας από τον Αύγουστο του 2010 μέχρι τον Σεπτέμβριο του 2011.

Ως πρόεδρος της Π.Α.Ε. Ολυμπιακός έχει κατακτήσει εννιά πρωταθλήματα τις αγωνιστικές περιόδους 2010-11 με 2016-17 και 2019-21, τέσσερα κύπελλα Ελλάδας, πετυχαίνοντας το νταμπλ τίτλων τις αντίστοιχες 2011-13, 2014-15 και 2019-20. Ο Μαρινάκης παραιτήθηκε από τη ΠΑΕ τον Νοέμβριο του 2017 και χρέη προέδρου ανέλαβε ο Γιάννης Μώραλης. Τον Φεβρουάριο του 2021 ο Μαρινάκης ανέλαβε και πάλι πρόεδρος της ΠΑΕ.

Από το 2017 είναι ιδιοκτήτης της Βρετανικής ομάδας Νότιγχαμ Φόρεστ, η εξαγορά της οποίας κόστισε 50 εκατομμύρια λίρες.

Τον Σεπτέμβριο του 2017, ο Μαρινάκης χρηματοδότησε ένα συνέδριο στην Αθήνα σε συνεργασία με το Πανεπιστήμιο του Χάρβαρντ, με θέμα τον κοινωνικό ρόλο του ποδοσφαίρου για την ενσωμάτωση των μεταναστών. Στην εκδήλωση ο Μαρινάκης ανέφερε: "το ποδόσφαιρο μπορεί να περάσει σύνορα, να ξεπεράσει παλιές έχθρες και να φέρει εκατομμύρια ανθρώπων από όλο τον κόσμο κοντά". Πρώτος ο Ολυμπιακός υπέγραψε την «Αρχή των Αθηνών για το Δικαίωμα Συμμετοχής στον Αθλητισμό» που συντάχθηκε κατά τη διάρκεια του συνεδρίου. Η πρωτοβουλία του Ολυμπιακού βρήκε υποστηρικτές τις Μπαρτσελόνα, Σπόρτινγκ Λισαβόνας, Γιουβέντους, Φενέρμπαχτσε, Ρεάλ Μαδρίτης, καθώς επίσης την Ευρωλίγκα και την Διεθνής Ένωση Αθλητικού Τύπου (AIPS), οι οποίες συνυπέγραψαν την «Αρχή των Αθηνών».

Το Φεβρουάριο του 2019 ο Μαρινάκης ανακοίνωσε τα σχέδια για την ανακατασκευή του σταδίου της Νότιγχαμ Φόρεστ με τη δημιουργία των μεγαλύτερων σύγχρονων εγκαταστάσεων στα East Midlands για 38.000 θεατές.

Μέσα Μαζικής Ενημέρωσης
-----------------------

Στις 2 Σεπτεμβρίου 2016, ο Μαρινάκης έλαβε μία από τις τέσσερις τηλεοπτικές άδειες πανελλαδικής εμβέλειας που δημοπρατήθηκαν στην Ελλάδα, με τίμημα 73,8 εκατομμύρια Ευρώ. Η άδεια ακυρώθηκε στις 26 Οκτωβρίου 2016, αφού το ΣτΕ έκρινε αντισυνταγματικό τον τότε νόμο για τις τηλεοπτικές άδειες. Σε συνέντευξη που έδωσε τον Απρίλιο του 2019 στον Νίκο Χατζηνικολάου για λογαριασμό του ραδιοφωνικού σταθμού Real FM, ισχυρίστηκε πως ο Ιωάννης Καλογρίτσας του είχε ζητήσει «να καταβάλει υπό τη μορφή δανείου το ποσό των 26,3 εκατ. ευρώ για να πληρώσει την πρώτη δόση για τις τηλεοπτικές άδειες», αλλά εκείνος αρνήθηκε. Δήλωσε επίσης πως μέχρι να εμπλακεί στην υπόθεση των τηλεοπτικών αδειών, οι σχέσεις του με την κυβέρνηση ΣΥΡΙΖΑ ήταν άριστες.

Στις 31 Μαΐου 2017, η εταιρία του Alter Ego Media κέρδισε στον διαγωνισμό για την εξαγορά των τίτλων του Δημοσιογραφικού Οργανισμού Λαμπράκη και έγινε ο νέος ιδιοκτήτης των εντύπων, των ιστοσελίδων και των συμμετοχών του οργανισμού. Τον Μάιο του 2019 το νέο κανάλι με όνομα One Channel έκανε διαδικτυακή πρεμιέρα στην Ελλάδα και την 1η Νοεμβρίου 2019 η Alter Ego Media κέρδισε σε αντίστοιχο διαγωνισμό για την απόκτηση του αρχείου, του σήματος και της ταινιοθήκης του τηλεοπτικού σταθμού Mega Channel και έγινε ο νέος ιδιοκτήτης του καναλιού.

Τον Φεβρουάριο του 2021, ο Μαρινάκης έγραψε τους στίχους του τραγουδιού "Έξαψη" της Νατάσας Θεοδωρίδου. Μέσα στις πρώτες έξι ημέρες της κυκλοφορίας του κατάφερε να συγκεντρώσει πάνω από 1 εκατομμύριο προβολές στο Youtube.

Συμμετέχει επίσης στην εταιρεία πρακτόρευσης και διανομής εφημερίδων και περιοδικών Άργος με ποσοστό 9,9%.

Φιλανθρωπικές δράσεις
---------------------

Ο Β. Μαρινάκης έχει υποστηρίξει διαχρονικά πολλές ελληνικές και διεθνείς φιλανθρωπικές οργανώσεις είτε ιδιωτικά, είτε ως πρόεδρος του Ολυμπιακού.

Το 2010, ο Ολυμπιακός διοργάνωσε έναν ποδοσφαιρικό αγώνα ενάντια στη φτώχεια μέσω του προγράμματος των Ηνωμένων Εθνών για την ανάπτυξη (UNDP). Συγκέντρωσε πάνω από US$500.000 για τις σεισμόπληκτες χώρες.

Τον Ιούνιο του 2012 ο Μαρινάκης εξαγόρασε 1.364.000 € του ελληνικού χρέους, προσφέροντας το συμβολικό ποσό των 168,590 € εκ μέρους των 55 παικτών και υπαλλήλων της ΠΑΕ Ολυμπιακός, καθώς το διάστημα της δωρεάς αντιστοιχούσαν 24.800 € του εθνικού χρέους σε κάθε Έλληνα εργαζόμενο. Το 2016, χρηματοδότησε σχεδόν χίλιες μερίδες φαγητού και ειδών ρουχισμού που διανέμονταν καθημερινά στους πρόσφυγες στο λιμάνι του Πειραιά. Το 2018 προχώρησε σε δωρεά ύψους 1 εκ. Ευρώ με την ΠΑΕ Ολυμπιακός για τους πληγέντες των πυρκαγιών στο Μάτι της Αττικής.

Από το 2013 χρηματοδοτεί το Ενοριακό Φιλόπτωχο Ταμείο του Ιερού Ναού Γενεσίου Θεοτόκου Νίκαιας και την ενορία της Σύρου για την καθημερινή σίτιση χιλίων ατόμων εβδομαδιαία, ενώ τον Οκτώβριο του 2013 ανακοινώθηκε η συνεργασία του Ολυμπιακού με τη UNICEF, η οποία ανανεώθηκε το 2017, για τη χρηματοδότηση του προγράμματος εμβολιασμού παιδιών σε διάφορες χώρες του κόσμου, τα οποία αντιμετωπίζουν σοβαρούς κινδύνους υγείας. Στα πλαίσια της προσπάθειας αυτής, ο σύλλογος είχε αναλάβει να συγκεντρώσει το ποσό των 2 εκατομμυρίων ευρώ, ενώ η φανέλα του φέρει το λογότυπο της UNICEF.

Ο Μαρινάκης χρηματοδοτεί προσωπικά το Μουσείο Νίκου Καζαντζάκη στο Ηράκλειο της Κρήτης με €80.000 ετησίως για 10 χρόνια από τον Ιούλιο του 2014. Τον Σεπτέμβριο του 2014, ενίσχυσε οικονομικά τις εκδηλώσεις εορτασμού για τα 200 χρόνια από την ίδρυση της Φιλικής Εταιρίας και την τοποθέτηση ανδριάντα του Αλέξανδρου Υψηλάντη στην Αθήνα. Επίσης υποστηρίζει διαχρονικά ιδιωτικά φιλανθρωπικές οργανώσεις με κέντρο το παιδί, όπως η *Αργώ* και το *Μαζί για το Παιδί*. Ως πρόεδρος του Ολυμπιακού, το Φεβρουάριο του 2014 ανακοίνωσε την προσφορά 500.000€ για την επισκευή σχολείων στη σεισμόπληκτη Κεφαλονιά.

Τον Μάιο του 2017, ο Μαρινάκης πραγματοποίησε τα αποκαλυπτήρια του μνημείου γενοκτονίας των Ποντίων στον Πειραιά και χρηματοδότησε την ολική ανακατασκευή της πλατείας Αλεξάνδρας για να τιμήσει την μνήμη των 353.000 Ποντίων που χάθηκαν.

Το Νοέμβριο του 2017, ο Μαρινάκης ηγήθηκε μιας προσπάθειας του Ολυμπιακού να βοηθήσει τους πλημμυροπαθείς της Μάνδρας. Η προσφορά συμπεριλάμβανε έργα υποδομής καθώς και μεγάλες ποσότητες τροφίμων, εμφιαλωμένου νερού και άλλες αναγκαίες προμήθειες που έστειλε σε όσους είχαν ανάγκη μετά τις πλημμύρες.

Το 2019 ανακοινώθηκε η δημιουργία της έδρας «Μιλτιάδη Μαρινάκη» για τη Νεοελληνική Γλώσσα και τον Πολιτισμό στο Τμήμα Κλασικών Σπουδών του Πολιτειακού Πανεπιστημίου του Οχάιο (The Ohio State University), όπου η ελληνική τοπική κοινότητα συγκέντρωσε 1 εκατομμύριο δολάρια με έναν εκ των βασικών δωρητών, τον Βαγγέλη Μαρινάκη, για τη διάσωση του τμήματος Νεοελληνικών Σπουδών.

Τον Απρίλιο του 2020 ο Μαρινάκης ενίσχυσε το Τζάνειο Νοσοκομείο στον Πειραιά με ιατροτεχνολογικό εξοπλισμό αλλά και μάσκες υψηλής προστασίας ενάντια στον Κορωνοϊό. Επίσης μαζί με την Αγγελική Φράγκου και την ΙΟΝ πραγματοποίησαν δωρεά 12 νέων πλήρως εξοπλισμένων κλινών ΜΕΘ στο Νοσοκομείο Νίκαιας, συνολικού ύψους άνω του 1,5 εκ. ευρώ.

Στις 9 Απριλίου 2022, ο Ολυμπιακός φιλοξένησε σε φιλικό αγώνα στο γήπεδο "Καραϊσκάκης" την ποδοσφαιρική ομάδα Σαχτάρ Ντόνετσκ στο πλαίσιο περιοδείας της τελευταίας με τίτλο "ποδόσφαιρο για την ειρήνη". Τα έσοδα του αγώνα, τα οποία ανήλθαν σε 102 χιλιάδες ευρώ, θα δοθούν για ανθρωπιστική βοήθεια στους πρόσφυγες και τα θύματα του Ρωσο - Ουκρανικού πολέμου.

Στις 16 Απριλίου 2022 η Νότιγχαμ Φόρεστ ανταποκρίθηκε στο κάλεσμα της UNICEF για στήριξη στους πληγέντες του Ρώσο-ουκρανικού πολέμου, προσφέροντας ένα ποσό πάνω από 15.000 λίρες.

Διακρίσεις
----------

Η βρετανική έκδοση Lloyd's List 100 τον έχει συμπεριλάβει για 14 συναπτά έτη στη λίστα με τις 100 σημαντικότερες προσωπικότητες της παγκόσμιας ναυτιλίας. Το 2023 κατατάχθηκε στην 22η θέση, το 2022 στην 41η, το 2021 στην 47η, το 2020 στην 59η, 2019 και το 2018 στην 59η, το 2017 στην 66η, το 2016 στην 61η, το 2015 στην 65η, το 2014 στην 67η, το 2013 στην 73η, το 2012 και 2011 στην 84η, και το 2010 στην 88η.

Στα ετήσια βρετανικά ναυτιλιακά βραβεία Lloyd’s List Greek Shipping Awards τα 2010 και 2014, ο Βαγγέλης Μαρινάκης βραβεύτηκε ως "Greek Shipping Newsmaker of the Year", ενώ το 2009 η εταιρία του Capital Ship Management Corporation εξελέγη ως "Tanker Company of the Year".

Ως αναγνώριση της κοινωνικής προσφοράς του, το 2012 βραβεύθηκε από το Σωματείο Ναυτικών Γονέων Παιδιών με Ειδικές Ανάγκες «Αργώ» για τη συμπαράσταση στην τριακονταετή πορεία του.

Από το 2015 βραβεύονται ετησίως από τη φιλανθρωπική οργάνωση ‘Ελπίδα’ τόσο ο Μαρινάκης προσωπικά όσο και ο Ολυμπιακός για την οικονομική στήριξη στην προμήθεια νέων μηχανημάτων, την δωρεά μυελού των οστών και εισιτηρίων του Ολυμπιακού.

Το 2016 έλαβε από το νηολόγιο των Marshall Islands, το βραβείο «Χenakoudis Excellence in Shipping Award». Τον Νοέμβριο του 2017, ο Μαρινάκης έλαβε το βραβείο της "Greek Shipping Personality of the Year" στα ετήσια βρετανικά ναυτιλιακά βραβεία Lloyd’s List Greek Shipping Awards σε μια ιδιαίτερη τελετή στην Αθήνα. Ο Nigel Lowry της Lloyd’s List ανέφερε ότι ο Μαρινάκης ήταν ο πιο ‘αξιόλογος υποψήφιος’ για το βραβείο, ιδιαίτερα λόγω των επενδύσεών του αξίας 1 δισεκατομμυρίου δολαρίων σε χωρητικότητα στόλου το 2017, τις δυναμικές του επιχειρηματικές κινήσεις στο ναυτιλιακό κλάδο, καθώς και για ένα εύρος δραστηριοτήτων, στους τομείς της φιλανθρωπίας, του αθλητισμού και των media.

Το 2018 του απονεμήθηκε τιμητικό βραβείο από τον Δήμο Πειραιά για τη συνεισφορά του στην Τοπική Αυτοδιοίκηση.

Το 2018 έλαβε το "Certificate of Recognition for Commitment to Excellence in Ship Management and Operations" από τη Lloyd's Register of Shipping.

Το 2019 βραβεύθηκε από τον Μητροπολίτη Πειραιώς Σεραφείμ με το Χρυσό Σταυρό ως «μια ένδειξη ευγνωμοσύνης για την πολύτιμη συνεισφορά στο έργο της Ιεράς Μητρόπολης».

Επίσης οι «Αθηναΐδες», μέλος του Ελληνοαμερικανικού οργανισμού ΑΧΕΠΑ, βράβευσαν τον Μαρινάκη για την προσφορά του στο κοινωνικό σύνολο. Το βραβείο απένειμε ο πρόεδρος του Εμπορικού και Βιομηχανικού Επιμελητηρίου Πειραιά, Βασίλης Κορκίδης.

Τον Ιούλιο του 2021, ο Βαγγέλης Μαρινάκης έλαβε τιμητική διάκριση για το κοινωνικό του έργο από την ΑΧΕΠΑ στα πλαίσια του 99ου Συνεδρίου της, όπου τιμήθηκαν επίσης ο πρωθυπουργός Κυριάκος Μητσοτάκης και ο πρόεδρος της Κύπρου Νίκος Αναστασιάδης.

Τον Δεκέμβριο του 2023 παρέλαβε το βραβείο Lloyd's List Greek Shipping Deal of the Decade για την σημαντικότερη ναυτιλιακή συμφωνία της δεκαετίας 2013 - 2022 ως ιδρυτής της Capital Product Partners L.P. (CPLP) "γιατί πραγματοποίησε την πιο εντυπωσιακή συμφωνία στην ελληνική ναυτιλία" καθώς και γιατί "με την απόσχιση του κλάδου δεξαμενόπλοιων μεταφοράς αργού και προϊόντων, ο Βαγγέλης Μαρινάκης δημιούργησε μία από τις μεγαλύτερες εισηγμένες στο αμερικάνικο χρηματιστήριο εταιρείες δεξαμενόπλοιων στον κόσμο με 68 δεξαμενόπλοια μεταφοράς αργού και προϊόντων".

Ενασχόληση με την Τοπική Αυτοδιοίκηση
-------------------------------------

Το 2014 εξελέγη πρώτος σε ψήφους δημοτικός σύμβουλος στον Πειραιά με τον ανεξάρτητο συνδυασμό *Πειραιάς Νικητής* του Γιάννη Μώραλη. Στις προεκλογικές του δεσμεύσεις είναι ο Πειραιάς ως αυτόνομος τουριστικός προορισμός και διεθνές ναυτιλιακό κέντρο. Ως δημοτικός σύμβουλος ο Μαρινάκης, σύμφωνα με δήλωση του ίδιου το 2015, είχε «με δικά του έξοδα […] δρομολογήσει την κατασκευή πλατειών, πάρκων, παιδικών χαρών και αθλητικών εγκαταστάσεων» στον Πειραιά.

Το 2019, έθεσε ξανά υποψηφιότητα στις αυτοδιοικητικές εκλογές για δημοτικός σύμβουλος Πειραιά με τον ίδιο συνδυασμό. Σύνθημα του ήταν «Συνεχίζουμε για τα παιδιά του Πειραιά μας», αναφορά στο πασίγνωστο τραγούδι του Μάνου Χατζιδάκι «Τα Παιδιά του Πειραιά». Στις 26 Μαίου 2019 εξελέγη δημοτικός σύμβουλος στον Δήμο Πειραιά όντας πρώτος σε αριθμό σταυρών.

Ποινικές διώξεις
----------------

### Σκάνδαλο στημένων αγώνων 2011

Αν και μεγαλομέτοχος του Ολυμπιακού είχε αρχικά κατηγορηθεί *(απλή συνέργεια σε εγκληματική οργάνωση, απλή συνέργεια σε εκβίαση με απειλή βλάβης του επαγγέλματος του εξαναγκαζομένου, κατ' επάγγελμα, κατά συνήθεια και κατ΄ εξακολούθηση, και δωροδοκία για αλλοίωση αποτελέσματος αθλητικού αγώνος, κατά συρροή)* για χειραγώγηση αποτελεσμάτων αγώνων ποδοσφαίρου το 2011, τελικά, η δίωξη έπαψε αφού κατά τη διάρκεια της ανακριτικής έρευνας δεν προέκυψαν εις βάρος του, στοιχεία.

### Σκάνδαλο στημένων αγώνων 2012 - 2015

Με βάση το βούλευμα που εκδόθηκε το 2017 σε δίκη μαζί με άλλους 27 κατηγορούμενους παραπέμφθηκε το 2019 ο Βαγγέλης Μαρινάκης, με τις κατηγορίες της αλλοίωσης αποτελεσμάτων αγώνων (κακούργημα), και της σύστασης συμμορίας (πλημμέλημα). Οι κατηγορίες αφορούσαν τη χειραγώγηση αγώνων του πρωταθλήματος της Σούπερ Λίγκα, των περιόδων 2012 έως και 2015. Ειδικά για τον Βαγγέλη Μαρινάκη οι κατηγορίες του αποδόθηκαν για το παιχνίδι Ολυμπιακού-Βέροιας του 2013, παιχνίδι που έληξε με νίκη του Ολυμπιακού 3 - 0. Η δίκη που ξεκίνησε τον Σεπτέμβριο του 2019, τελείωσε τον Δεκέμβριο του 2020 με το δικαστήριο να αθωώνει τον Ευ. Μαρινάκη. Όπως χαρακτηριστικά ανέφερε ο Εισαγγελέας: *«(...) Πλην των κατηγορουμένων, καταθέσεις μαρτύρων δεν υπάρχουν, ούτε στοιχεία ότι έγινε συναλλαγή, κανένα στοιχείο δεν προκύπτει ότι ο Μαρινάκης ήρθε σε συναλλαγή με Αρβανιτίδη και Λαναρή για να αλλοιωθεί το αποτέλεσμα. (...)»* Όσον αφορά το πλημμέλημα της σύστασης συμμορίας κι εδώ ο Μαρινάκης αθωώθηκε παμψηφεί.

### Υπόθεση Noor 1

Κύριο λήμμα: Υπόθεση Noor 1
Από το 2014 η Ελληνική δικαιοσύνη ερευνά την υπόθεση διακίνησης 2,1 τόνων ηρωίνης αλλά και μεγάλης ποσότητας λαθραίων καυσίμων μέσω του πλοίου Noor 1. Ύστερα από πολυετή έρευνα, κατά τη διάρκεια της οποίας καταγράφηκαν θάνατοι και δολοφονίες εμπλεκομένων και κατηγορουμένων στην υπόθεση, ξένων υπηκόων στο σύνολό τους, προέκυψε αθώωση, αλλά και καταδίκη μερικών εμπλεκόμενων.

Το καλοκαίρι του 2013 μεταφέρθηκε 1 εκ. δολλάρια από λογαριασμούς εταιρείας του Μαρινάκη σε εταιρεία του Ευθύμη Γιαννουσάκη, του ιδιοκτήτη του Noor 1, ο προσωπικός δικηγόρος του Μαρινάκη βοήθηκε το Γιαννουσάκη να αγοράσει το πλοίο, ενώ επικοινωνίες του Μαρινάκη μέσω κινητού με πακιστανική ταυτότητα, καταγεγραμμένες στο πλαίσιο έρευνας για ποδοσφαιρικά σκάνδαλα, αναφέρονται στο Noor1 τον καιρό της αγοράς του από το Γιαννουσάκη. Τον Μάρτιο του 2018 η εισαγγελέας Πειραιά Ελένη Τζίβα άσκησε για πρώτη φορά ποινική δίωξη στον Βαγγέλη Μαρινάκη και σε συνεργάτες του με τις κατηγορίες της σύστασης εγκληματικής συμμορίας, χρηματοδότηση και αποθήκευση ναρκωτικών. Η Εισαγγελέας προχώρησε και σε εισαγγελική παραγγελία για διερεύνηση αδικημάτων σχετικά με το ξέπλυμα μαύρου χρήματος και τη λαθρεμπορία καυσίμων. Με διάταξη της ίδιας εισαγγελέας του επιβλήθηκε απαγόρευση εξόδου από τη χώρα, απόφαση η οποία δεν επικυρώθηκε από το δικαστικό συμβούλιο. Ο Μαρινάκης δήλωσε αθώος και έκανε λόγο για σκευωρία. Τον Απρίλιο του 2018 κατέθεσε αίτηση για ακύρωση ολόκληρης της διαδικασίας, ωστόσο η ένσταση απορρίφθηκε, καθώς η ποινική δίωξη θεωρήθηκε νόμιμη.

Ο ανακριτής, ο οποίος ανέλαβε την υπόθεση, προχώρησε, τον Φεβρουάριο του 2021, σε έκδοση τυπικών κλήσεων ζητώντας να τεθεί η υπόθεση στο αρχείο. Ο εισαγγελέας Εφετών Πειραιά διαφώνησε με την πρόταση του ανακριτή και επέστρεψε την δικογραφία για περαιτέρω ανάκριση ζητώντας τη διενέργεια επιπλέον ανακριτικών πράξεων, πρόταση με την οποία διαφώνησε ο ανακριτής. Την διαφωνία κλήθηκε να λύσει το δικαστικό συμβούλιο, το οποίο με βούλευμα του έκρινε ότι πρέπει να συνεχιστεί η ανάκριση, διαχωρισμένη πλέον από τους Τούρκους χρηματοδότες και διακινητές της ηρωίνης.

### Υπόθεση Πάρι Κουρτζίδη

Ποινική δίωξη σε βαθμό πλημμελήματος για το αδίκημα της ηθικής αυτουργίας σε παράνομη βία ασκήθηκε από την Εισαγγελία Πρωτοδικών Αθηνών στον Βαγγέλη Μαρινάκη τον Μάιο του 2020. Για την ίδια υπόθεση ασκήθηκε ποινική δίωξη κατά πέντε ανδρών της προσωπικής ασφάλειας του εφοπλιστή για το αδίκημα της παράνομης βίας από κοινού καθώς και κατά του Αντώνη Πίκουλα, εκδότη της εφημερίδας Αξίας, για το αδίκημα της απλής συνέργειας σε παράνομη βία.

Στις 3 Φεβρουαρίου 2022 το Μονομελές Πλημμελειοδικείο Αθηνών, ύστερα και από την απαλλακτική πρόταση της εισαγγελέως της έδρας, προχώρησε στην αθώωση όλων των κατηγορουμένων.

Παραπομπές
----------

1. ↑  Ολυμπιακός - Παναθηναϊκός 101-5 επί ημερών Βαγγέλη Μαρινάκη!
2. ↑  «Επίσημα ιδιοκτήτης της Νότιγχαμ Φόρεστ ο Βαγγέλης Μαρινάκης». *iefimerida.gr*. 18 Μαΐου 2017. Ανακτήθηκε στις 25 Φεβρουαρίου 2019.
3. 1 2  Στον εφοπλιστή Βαγγέλη Μαρινάκη ο ΔΟΛ Τυπολογίες, 31 Μαΐου 2017
4. 1 2  "Και επίσημα η κήρυξη πτώχευσης του ΔΟΛ" businessnews.gr, 22 Οκτωβρίου 2019
5. ↑  «Πρώτος σε ψήφους στον Πειραιά ο Βαγγέλης Μαρινάκης». 27 Μαΐου 2019. .
6. ↑  «Συνθέσεις ολομέλειας». *www.hellenicparliament.gr*. Ανακτήθηκε στις 29 Σεπτεμβρίου 2016.
7. ↑  «Ο Εργοτελίτης "γαύρος" Μαρινάκης». Νέα Κρήτη. Αρχειοθετήθηκε από το πρωτότυπο στις 17 Ιουνίου 2013. Ανακτήθηκε στις 22 Νοεμβρίου 2013.
8. 1 2  «Evangelos M. Marinakis: Executive Profile & Biography». *Bloomberg L.P.* Αρχειοθετήθηκε από το πρωτότυπο στις 11 Ιουνίου 2017. Ανακτήθηκε στις 10 Φεβρουαρίου 2016.
9. ↑  Pierce, Andy (2014-12-18). «Marinakis makes way». *Tradewinds*.. Ανακτήθηκε στις 2014-12-23.
10. ↑  «Evangelos Marinakis, the CEO of Crude Carriers, Discusses the Strengths of the Company. Interview with Barry Parker of BDP1» (PDF). Capital Link Shipping. 23 Μαρτίου 2010. Αρχειοθετήθηκε από το πρωτότυπο (PDF) στις 7 Ιανουαρίου 2011. Ανακτήθηκε στις 19 Δεκεμβρίου 2012.
11. ↑  "Crude Carriers Shareholder Approve Merger Deal With Capital Product Partners". RTT News. 9-20-2011. Retrieved 12-19-2012
12. ↑  Pierce, Andy; Hine, Lucy; Papachristou, Harry (2018-07-05). «Marinakis in 10-vessel LNG newbuild deal with Hyundai». *Tradewinds*.. Ανακτήθηκε στις 2018-07-05.
13. ↑  «Άνοιγμα Μαρινάκη στα LNG με 2 δισ. δολ.». *Η Ναυτεμπορική*. 2018-07-06.. Ανακτήθηκε στις 2018-07-06.
14. ↑  (7 Ιουλίου 2018) "Δυναμική είσοδος του Ευάγγελου Μαρινάκη στην αγορά του LNG" Το Βήμα.
15. ↑  «Μεγάλη συμφωνία Μαρινάκη στη ναυτιλία». *Η Ναυτεμπορική*. 2018-11-28.. Ανακτήθηκε στις 2018-11-28.
16. ↑  «Στο αμερικανικό χρηματιστήριο η Diamond Shipping του Βαγγέλη Μαρινάκη». *Fortune*. 2019-03-29.. Ανακτήθηκε στις 2019-05-11.
17. ↑  «Συγκροτήθηκε σε σώμα το νέο ΔΣ της Ένωσης Ελλήνων Εφοπλιστών». *iefimerida.gr*. 10 Φεβρουαρίου 2022. Ανακτήθηκε στις 29 Μαρτίου 2022.
18. 1 2  Τσαμόπουλος, Μηνάς (6 Δεκεμβρίου 2022). «Βαγγέλης Μαρινάκης: Νέα εντυπωσιακή άνοδος κατά 6 θέσεις στη βρετανική λίστα Lloyds List «One Hundred People»». *newmoney*. Ανακτήθηκε στις 16 Φεβρουαρίου 2023.
19. ↑  «41 Evangelos Marinakis, Capital Group». Lloyd's List. 28 Νοεμβρίου 2022.
20. ↑  «Tanker Shipping & Trade Industry Leader 2022: Evangelos Marinakis». *Riviera* (στα Αγγλικά). Ανακτήθηκε στις 16 Φεβρουαρίου 2023.
21. ↑  «Lloyd's List 100 2012. Most Influential People in the Shipping Industry» (PDF). Lloyd's List. 20 Δεκεμβρίου 2012. Αρχειοθετήθηκε από το πρωτότυπο (PDF) στις 30 Ιανουαρίου 2013.
22. ↑  «(Power 100) 75. Evangelos Marinakis Capital Maritime/Crude Carriers, Athens». *Tradewinds*. 2010-06-11.. Ανακτήθηκε στις 2012-12-20.
23. ↑  «POWER 2012: TOP 50 OWNERS AND OPERATORS (2 to 50)». *Tradewinds*. 2012-05-30.. Ανακτήθηκε στις 2012-12-20.
24. ↑  Τσαμόπουλος, Μηνάς (10 Μαΐου 2021). «Μαρινάκης: «Στη Ναυτιλία πρέπει να στραφούμε σε πράσινες επενδύσεις»». *newmoney*. Ανακτήθηκε στις 22 Μαρτίου 2022.
25. ↑  «22 Evangelos Marinakis, Capital Group». *Lloyd’s List*. 4 Δεκεμβρίου 2023. Ανακτήθηκε στις 24 Μαρτίου 2024.
26. ↑  «Lloyd's Register και 5 ελληνικές ναυτιλιακές ιδρύουν Ναυτιλιακό Κέντρο Μείωσης Εκπομπών Αέριων Ρύπων στην Αθήνα». www.naftemporiki.gr. Ανακτήθηκε στις 24 Μαρτίου 2024.
27. ↑  «Το who is who του Βαγγέλη Μαρινάκη». *contra.gr*. 10 Μαΐου 2021. Ανακτήθηκε στις 26 Μαρτίου 2022.
28. ↑  «Γιάννης Μώραλης: αυτός είναι ο νέος πρόεδρος του Ολυμπιακού». Sport 24.. Ανακτήθηκε στις 2018-07-30.
29. ↑  «Ιωάννης Μώραλης». *Olympiacos.org*. 26 Νοεμβρίου 2017. Ανακτήθηκε στις 30 Ιουλίου 2018.
30. ↑  Ολυμπιακός: Ξανά πρόεδρος ο Βαγγέλης Μαρινάκης (pic)
31. ↑  «Επίσημο: Ιδιοκτήτης της Νότιγχαμ Φόρεστ ο Βαγγέλης Μαρινάκης!». *sport-fm.gr*.. Ανακτήθηκε στις 2018-03-29.
32. ↑  «Ολοκληρώθηκε η αγορά της Νότιγχαμ από τον Μαρινάκη: «Να φέρουμε την ομάδα ξανά στις επιτυχίες»». *sport-fm.gr*.. Ανακτήθηκε στις 2018-03-29.
33. ↑  Taylor, Paul (28 Φεβρουαρίου 2019). «With Nottingham Forest stadium plans, Evangelos Marinakis is sending out a clear message: We are here to stay - in more ways than one». *Nottinghampost*. Ανακτήθηκε στις 1 Ιουνίου 2019.
34. ↑  «Σε Μαρινάκη, Κυριακού, Καλογρίτσα και Αλαφούζο οι τηλεοπτικές άδειες - Πόσο κόστισαν». Αρχειοθετήθηκε από το πρωτότυπο στις 5 Σεπτεμβρίου 2016. Ανακτήθηκε στις 2 Σεπτεμβρίου 2016.
35. ↑  «Μου ζητούσαν να δανείσω τον Καλογρίτσα» - Ολόκληρη η συνέντευξη του Ευάγγελου Μαρινάκη στον realfm και τον Νίκο Χατζηνικολάου, *real.gr* 18/04/2019. Ανακτήθηκε στις 17/06/2019.
36. ↑  Μαρινάκης: Τα εκατομμύρια του Μαρινάκη ήταν μια χαρά για τον ΣΥΡΙΖΑ το 2016, *news.gr* 18/04/2019. Ανακτήθηκε στις 17/06/2019.
37. ↑  "Απόφαση πτώχευσης για τη ΔΟΛ ΑΕ" Τυπολογίες, 22 Οκτωβρίου 2019
38. ↑  «Πρεμιέρα για το κανάλι του Β. Μαρινάκη - Δείτε live». *Athens Voice*. Ανακτήθηκε στις 9 Μαΐου 2019.
39. ↑  «Εξαψη: Δείτε το βίντεο κλιπ του νέου τραγουδιού της Νατάσας Θεοδωρίδου». *iefimerida.gr*. 5 Φεβρουαρίου 2021. Ανακτήθηκε στις 17 Απριλίου 2021.
40. ↑  «UNDP Match Against Poverty in Athens raises over US$500,000 for Haiti, Pakistan». *UNDP.org*. Αρχειοθετήθηκε από το πρωτότυπο στις 18 Απριλίου 2021. Ανακτήθηκε στις 17 Ιουνίου 2019.
41. ↑  «Ο Ολυμπιακός για μία Ελλάδα χωρίς χρέος». *Olympiacos.org*. 26 Ιουνίου 2012. Ανακτήθηκε στις 27 Σεπτεμβρίου 2013.
42. ↑  «Olympiakos Football Club joins GDF!». Greecedebtfree.org. Αρχειοθετήθηκε από το πρωτότυπο στις 11 Σεπτεμβρίου 2013. Ανακτήθηκε στις 27 Σεπτεμβρίου 2013.
43. ↑  «Μαρινάκης στο BBC για τους πρόσφυγες: Συνεχίζουμε να ονειρευόμαστε...». *www.protothema.gr*. 25 Μαρτίου 2016. Ανακτήθηκε στις 17 Ιουνίου 2019.
44. ↑  «Ολυμπιακός και Βαγγέλης Μαρινάκης προσφέρουν ένα εκατ. ευρώ για τους πληγέντες». *in.gr*. 24 Ιουλίου 2018. Ανακτήθηκε στις 31 Ιουλίου 2018.
45. ↑  «Το κοινωνικό πρόσωπο της ΠΑΕ Ολυμπιακός». *www.e-typos.com*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 10 Φεβρουαρίου 2016.
46. ↑  «Διοίκηση, Πρόεδρος». *Olympiacos.org*. 26 Ιουνίου 2012. Αρχειοθετήθηκε από το πρωτότυπο στις 14 Νοεμβρίου 2013. Ανακτήθηκε στις 22 Νοεμβρίου 2013.
47. ↑  «Η UNICEF ευχαρίστησε Ολυμπιακό και Sport24.gr». Sport 24.. Ανακτήθηκε στις 2013-11-22.
48. ↑  «Ο Ολυμπιακός συμβάλλει στον εμβολιασμό 50.000 παιδιών». Ελευθεροτυπία. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 22 Νοεμβρίου 2013.
49. ↑  «Βαγγέλης Μαρινάκης: Το Μουσείο "Νίκος Καζαντζάκης" δεν θα κλείσει». *e-Κρήτη*. 17 Ιουλίου 2014. Ανακτήθηκε στις 10 Φεβρουαρίου 2016.
50. ↑  «Τα αποκαλυπτήρια προτομής του Υψηλάντη έκανε ο Βαγγέλης Μαρινάκης». *www.protothema.gr*. 30 Σεπτεμβρίου 2014. Ανακτήθηκε στις 10 Φεβρουαρίου 2016.
51. 1 2  «Ολυμπιακός: Η «Αργώ» βράβευσε Μαρινάκη (photos)». *OnSports.gr*. Ανακτήθηκε στις 10 Φεβρουαρίου 2016.
52. ↑  «ΔΗΜΟΠΡΑΣΙΑ ΜΑΖΙ ΓΙΑ ΤΟ ΠΑΙΔΙ 43 έργα τέχνης από την ιδιωτική συλλογή του Ευάγγελου Μαρινάκη». *docplayer.gr*. Ανακτήθηκε στις 10 Φεβρουαρίου 2016.
53. ↑  Τομαράς, Δημήτρης (6 Φεβρουαρίου 2014). «Ο Ολυμπιακός βοηθά στην Κεφαλονιά!». gazzetta.gr. Ανακτήθηκε στις 2 Μαΐου 2014.
54. ↑  Μάνδρα: Εκεί που το κράτος είναι ανύπαρκτο, επιχειρηματίες χτίζουν το κοινωνικό τους προφίλ thriassio.gr
55. ↑  Παπαματθαίου Μάρνυ (21 Απριλίου 2019) "Νέα εποχή για την έδρα Νεοελληνικών Σπουδών στο Πανεπιστήμιο του Οχάιο" Το Βήμα.
56. ↑  «Νέα δωρεά του Βαγγέλη Μαρινάκη, αυτή τη φορά στο Τζάνειο!». athlosnews.gr. Ανακτήθηκε στις 17 Απριλίου 2021.
57. ↑  «Ανάπτυξη 12 νέων κλινών ΜΕΘ στο Νοσοκομείο Νίκαιας, δωρεά του κ. Ευάγγελου Μαρινάκη, της κ. Αγγελικής Φράγκου και της ΙΟΝ Α.Ε. συνολικού ύψους άνω του 1,5 εκ. ευρώ». *moh.gov.gr*. 10 Απριλίου 2020. Ανακτήθηκε στις 17 Απριλίου 2021.
58. ↑  Papachristou, Harry (2020-12-10). «Frangou and Marinakis deliver $1.8m hospital donation as Covid-19 ravages Greece». *Tradewinds*.. Ανακτήθηκε στις 2021-04-17.
59. ↑  «Ukrainian refugee Dmytro Keda scores winner in Shakhtar Donetsk charity match in Poland». *eurosport*.
60. ↑  «Στα 102.000 ευρώ τα έσοδα από το φιλικό Ολυμπιακός - Σαχτάρ, θα διατεθούν για τα θύματα του πολέμου στην Ουκρανία». *www.protothema.gr*. 10 Απριλίου 2022. Ανακτήθηκε στις 10 Απριλίου 2022.
61. ↑  «Forest donate to UNICEF for Ukraine appeal». *Nottingham Forest Football Club*. Ανακτήθηκε στις 20 Απριλίου 2022.
62. ↑  «22 Evangelos Marinakis, Capital Group». *Lloyd’s List*. 4 Δεκεμβρίου 2023. Ανακτήθηκε στις 24 Μαρτίου 2024.
63. ↑  «41 Evangelos Marinakis, Capital Group». *Lloyd’s List*. 28 Νοεμβρίου 2022. Ανακτήθηκε στις 24 Μαρτίου 2024.
64. ↑  «47 Evangelos Marinakis, Capital Group». *Lloyd’s List*. 21 Νοεμβρίου 2021. Ανακτήθηκε στις 24 Μαρτίου 2024.
65. ↑  «59 Evangelos Marinakis, Capital Group». *Lloyd’s List*. 8 Δεκεμβρίου 2020. Ανακτήθηκε στις 24 Μαρτίου 2024.
66. ↑  «59 Evangelos Marinakis, Capital Group». *Lloyd’s List*. 13 Δεκεμβρίου 2019. Ανακτήθηκε στις 24 Μαρτίου 2024.
67. ↑  «59 Evangelos Marinakis, Capital Group». *Lloyd's List*. 13 Δεκεμβρίου 2018. Ανακτήθηκε στις 24 Μαρτίου 2024.
68. ↑  «66 Evangelos Marinakis, Capital Group». 14 Δεκεμβρίου 2017. Ανακτήθηκε στις 24 Μαρτίου 2024.
69. ↑  «61. Evangelos Marinakis, Capital Maritime & Trading».
70. ↑  «Lloyd's List - Top 100». *www.lloydslist.com*. Ανακτήθηκε στις 17 Δεκεμβρίου 2015.
71. ↑  «ONE HUNDRED 2013 MOST INFLUENTIAL PEOPLE IN THE SHIPPING INDUSTRY. NO 73. Evangelos Marinakis, Capital». *Lloyd's List*. 12 Δεκεμβρίου 2013.. Ανακτήθηκε στις 24 Μαρτίου 2024.
72. ↑  «84. Evangelos Marinakis, principal, Capital Maritime». *Lloyd's List*. 15 Δεκεμβρίου 2011. Ανακτήθηκε στις 24 Μαρτίου 2024.
73. ↑  «88. Evangelos M. Marinakis, President and chief executive, Capital Maritime». *Lloyd's List*. 14 Δεκεμβρίου 2010. Ανακτήθηκε στις 24 Μαρτίου 2024.
74. ↑  «Στους ισχυρότερους ανθρώπους της παγκόσμιας ναυτιλίας ο Βαγγέλης Μαρινάκης». fimotro.blogspot.gr. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 23 Δεκεμβρίου 2014.
75. ↑  «Greek Shipping Awards: Έλληνας newsmaker της χρονιάς ο Βαγγέλης Μαρινάκης». Piraeuspress.gr. Ανακτήθηκε στις 23 Δεκεμβρίου 2014.
76. ↑  «Στους ισχυρότερους ανθρώπους της παγκόσμιας ναυτιλίας ο Βαγγέλης Μαρινάκης...». *Nonews-News*. 2014-12-12.. Ανακτήθηκε στις 2014-12-23.
77. ↑  «Lloyd's List Greek Shipping Awards 2010. The Winners. Newsmaker of the Year. Winner: Evangelos Marinakis». Lloyd's List. Αρχειοθετήθηκε από το πρωτότυπο στις 5 Νοεμβρίου 2013. Ανακτήθηκε στις 20 Δεκεμβρίου 2012.
78. ↑  «About Us». Capital Ship Management Corp. Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 22 Νοεμβρίου 2013.
79. ↑  «Μαρινάκης: «Τα παιδιά αυτά είναι οι νικητές της ζωής»!». *www.protothema.gr*. 21 Ιανουαρίου 2019. Ανακτήθηκε στις 10 Απριλίου 2022.
80. ↑  «Marinakis Wins Award from Marshall Islands Registry». *The Maritime Executive* (στα Αγγλικά). Ανακτήθηκε στις 16 Φεβρουαρίου 2023.
81. ↑  Clapson, Sarah (28 Νοεμβρίου 2017). «Nottingham Forest owner Evangelos Marinakis the 'outstanding candidate' for special award». *Nottinghampost*. Ανακτήθηκε στις 5 Δεκεμβρίου 2017.
82. ↑  "Βράβευση Βαγγέλη Μαρινάκη για την συνεισφορά του στην Τοπική Αυτοδιοίκηση και στον Δήμο Πειραιά στην ημερίδα: «Συνεισφορά της Ελληνικής Ναυτιλίας στις τοπικές κοινωνίες»" piraeus.gov.gr
83. ↑  Clapson, Sarah (10 Δεκεμβρίου 2019). «'Making a difference' - Nottingham Forest owner Evangelos Marinakis profile». *Nottinghampost*. Ανακτήθηκε στις 16 Φεβρουαρίου 2023.
84. ↑  "Η Μητρόπολη Πειραιά βράβευσε τον Βαγγέλη Μαρινάκη σε μια γιορτή αλληλεγγύης" tanea.gr
85. ↑  «The «Athenaides» honored Evangelos Marinakis for his social contribution». *in.gr*. 17 Δεκεμβρίου 2019. Ανακτήθηκε στις 17 Δεκεμβρίου 2019.
86. ↑  «Η ομογενειακή οργάνωση AHEPA βράβευσε Κυριάκο Μητσοτάκη, Νίκο Αναστασιάδη και Βαγγέλη Μαρινάκη». *Newsit.gr*. 29 Ιουλίου 2021.
87. ↑  Lowry, Nigel. «Growth of Greek LNG shipping sector and key names recognised at 20th anniversary awards». Lloyds List. Ανακτήθηκε στις 23 Μαρτίου 2024.
88. ↑  «Lloyd's List Greek Shipping Awards 2023: Τιμήθηκαν κορυφαίες εταιρείες και προσωπικότητες της ελληνικής ναυτιλίας». ot.gr. Ανακτήθηκε στις 23 Μαρτίου 2024.
89. ↑  «Παρουσίασε το ψηφοδέλτιό του ο υποψήφιος δήμαρχος Πειραιά Γ. Μώραλης». *Η Ναυτεμπορική*. 2014-04-28. Αρχειοθετήθηκε από το πρωτότυπο στις 2014-10-23.. Ανακτήθηκε στις 2015-06-23.
90. ↑  Βλ. τη συνέντευξή του στη Gillian Whittaker, στο: «Marinakis. The man behind The Legend». *TW+. The Qarterly TradeWinds Publication* (Άνοιξη 2015): 12.. Ανακτήθηκε στις 2019-01-14.
91. ↑  «Πειραιάς Νικητής: Δεύτερη σερί πρωτιά σε σταυρούς για τον Βαγγέλη Μαρινάκη». *in.gr*. 27 Μαΐου 2019. Ανακτήθηκε στις 27 Μαΐου 2019.
92. ↑  «Απαλλαγή Μαρινάκη, σε δίκη 85 άτομα». gazzetta.gr. 30 Ιουλίου 2015. Ανακτήθηκε στις 30 Ιουλίου 2015.
93. ↑  Σκάνδαλο Κοριόπολις: Σε δίκη παραπέμπεται ο Βαγγέλης Μαρινάκης
94. ↑  «Αρχίζει η δίκη για τα στημένα - Μαρινάκης κι άλλοι 27 στο σκαμνί». ethnos.gr. 27 Σεπτεμβρίου 2019. Ανακτήθηκε στις 15 Νοεμβρίου 2022.
95. ↑  «Δίκη - στημένα: Ομόφωνα όλοι αθώοι στη «δίκη των 28»». ethnos.gr. 28 Ιανουαρίου 2021. Ανακτήθηκε στις 15 Νοεμβρίου 2022.
96. ↑  «Δίκη για τα στημένα-Εισαγγελέας: Αθώος ο Μαρινάκης – Ένοχοι παίκτες και παράγοντες της Βέροιας». *Η Ναυτεμπορική*. 2020-12-17.. Ανακτήθηκε στις 2020-12-17.
97. ↑  «Κεχαγιόγλου για τη δίκη του Noor 1 και την αθώωση των τριών γυναικών». *iefimerida.gr*. 19 Απριλίου 2016. Ανακτήθηκε στις 28 Μαρτίου 2018.
98. ↑  «Καταδικάστηκαν 15 για την υπόθεση του Noor 1».. Ανακτήθηκε στις 2018-03-28.
99. ↑  Alexander Clapp (28-09-2020). «The Vampire Ship». *The New Republic*.. Ανακτήθηκε στις 09-07-2022.
100. ↑  «Αρση της απαγόρευσης εξόδου από τη χώρα στον Βαγγέλη Μαρινάκη».. Ανακτήθηκε στις 2018-07-31.
101. ↑  «Η απάντηση Μαρινάκη για την ποινική δίωξη - Η βρόμικη ιστορία του Noor 1». *Athens Voice*. Ανακτήθηκε στις 30 Απριλίου 2018.
102. ↑  «Νόμιμη η δίωξη κατά Μαρινάκη, απορρίφθηκαν οι ενστάσεις». *TVXS - TV Χωρίς Σύνορα*. 2018-07-27.. Ανακτήθηκε στις 2018-07-30.
103. 1 2  «Νέα εξέλιξη στην υπόθεση Noor One: Δεν μπαίνει τελικά στο αρχείο». *TVXS - TV Χωρίς Σύνορα*. 2021-11-10.. Ανακτήθηκε στις 2021-12-19.
104. ↑  «Μαρινάκης: Ποινική δίωξη με κατηγορία παράνομης βίας κατά του Δημοσιογράφου Πάρη Κουρτζίδη». flash.gr. 18 Μαΐου 2020. Ανακτήθηκε στις 8 Ιανουαρίου 2021.
105. ↑  (4 Φεβρουαρίου 2022) "Αθώος ο Μαρινάκης – Το δικαστήριο απέρριψε τις «καταγγελίες» Κουρτζίδη" Το Βήμα.

Εξωτερικοί σύνδεσμοι
--------------------

* Capital Product Partners Limited Partnership
* Capital Ship Management Corporation
* Nottingham Forest
* Ολυμπιακός Σύνδεσμος Φιλάθλων Πειραιώς
* Δήμος Πειραιά

|  |  |  |  |  |  |
| --- | --- | --- | --- | --- | --- |
| 

| π • σ • ε
Διατελέσαντες Πρόεδροι Ολυμπιακού Σ.Φ.Π. (ποδόσφαιρο) |
| --- |
|  |
| 
**Πριν το 1979:** Μιχάλης Μανούσκος (1925–1928)  · Θανάσης Μέρμηγκας (1929–1931)  · Τάκης Ζάκκας (1931)  · Γιάννης Ανδριανόπουλος (1932-1935)  · Τάκης Ζάκκας (1936)  · Μιχάλης Μανούσκος (1937–1939, 1945–1950)  · Γιάννης Μπαρμπαρέσσος (1946)  · Θανάσης Μέρμηγκας (1953–1954)  · Γιώργος Ανδριανόπουλος (1954–1967)  · Κώστας Μπουζάκης (1967–1969)  · Τάσος Οικονόμου (1969–1970)  · Ευτύχιος Γκούμας (1970–1971)  · Αριστείδης Σκυλίτσης (1971)  · Δημήτρης Βαρδάνης (1971–1972)  · Νίκος Γουλανδρής (1972–1975)  · Κώστας Θανόπουλος (1975)  · Περικλής Λαναράς (1975)  · Κώστας Θανόπουλος (1976–1978)  · Ηρακλής Τσιτσαλής (1978–1979) |
|  |
| 
**Μετά το 1979 (επαγγελματικό πρωτάθλημα)**: Σταύρος Νταϊφάς (1979–1985)  · Νίκος Ευθυμίου (1986)  · Σταύρος Νταϊφάς (1986–1987)  · Γιώργος Κοσκωτάς (1987–1988)  · Αργύρης Σαλιαρέλης (1988–1992)  · Γιώργος Μπανασάκης (1992)  · Σταύρος Νταϊφάς (1992–1993)  · Σωκράτης Κόκκαλης (1993–2010)  · Βαγγέλης Μαρινάκης 2010 - |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ολυμπιακός Σ.Φ.Π. (ποδόσφαιρο) |
| --- |
|  |
| 
* Παίχτες
* Προπονητές
* Πρόεδροι
* Τίτλοι
* Ακαδημίες
 |
|  |
| Ιστορία | 
* **47** Πανελλήνια Πρωταθλήματα
* **28** Κύπελλα Ελλάδας
* **4** Σούπερ Καπ Ελλάδας
* **1** Βαλκανικό Κύπελλο
* Ιστορία Ολυμπιακού Πειραιώς
* Πορεία σε ευρωπαϊκές διοργανώσεις
 |
|  |
| Πρόεδρος | 
Βαγγέλης Μαρινάκης |
|  |
| Έδρα | 
* Ποδηλατοδρόμιο
* Στάδιο Γεώργιος Καραϊσκάκης (1953 έως 1997)
* Ολυμπιακό Στάδιο Αθηνών (1997 έως 2002)
* Γήπεδο Γεώργιος Καμάρας (2002 έως 2004)
* Νέο Στάδιο Γεώργιος Καραϊσκάκης (2004 έως σήμερα)
 |
|  |
| Προπονητικό κέντρο | 
* Προπονητικό Κέντρο Ρέντη
 |
|  |
| Άλλες ομάδες | 
* Ολυμπιακός Σ.Φ.Π. (ποδόσφαιρο)
* Ολυμπιακός Σ.Φ.Π. Β
* Ολυμπιακός Σ.Φ.Π. (Ακαδημίες)
 |
|  |
| Υποστηρικτές | 
* Θύρα 7
* ΠΕΦΟ
* Ατίλιο
* Τάκης Τσουκαλάς
* Φως των Σπορ
 |
|  |
| Ειδική μνεία ΠΑΕ Ολυμπιακού | 
* 1925-1930:
* Γιάννης Ανδριανόπουλος
* Γιώργος Ανδριανόπουλος
* Βασίλης Ανδριανόπουλος
* Ντίνος Ανδριανόπουλος
* —
* 1931-1944:
* Γιάννης Βάζος
* Θεολόγος Συμεωνίδης
* Λεωνίδας Ανδριανόπουλος
* —
* 1959-1967:
* Αριστείδης Παπάζογλου
* Βασίλης Μποτίνος
* Γιώργος Σιδέρης
* Νίκος Γιούτσος
* Παύλος Βασιλείου
* —
* 1968-1978:
* Γιώργος Δεληκάρης
* Τάκης Συνετόπουλος
* Παναγιώτης Κελεσίδης
* Μίλτον Βιέρα
* Υβ Τριαντάφυλλος
* Χούλιο Λοσάντα
* —
* 1979-1993:
* Βαγγέλης Κουσουλάκης
* Μάικ Γαλάκος
* Μάρτιν Νοβοσέλατς
* Τάκης Νικολούδης
* Τάσος Μητρόπουλος
* —
* 1994-2009:
* Αλέκος Αλεξανδρής
* Βασίλης Καραπιάλης
* Γρηγόρης Γεωργάτος
* Πρέντραγκ Τζόρτζεβιτς
* Ρέφικ Σαμπανάτζοβιτς
* Στέλιος Γιαννακόπουλος
 |
|  |
| Κορυφαίοι έντεκα | 
* Ανδρέας Μουράτης
* Αριέλ Ιμπαγάσα
* Γιώργος Σιδέρης
* Γιώργος Δεληκάρης
* Γρηγόρης Γεωργάτος
* Κριστιάν Καρεμπέ
* Λάγιος Ντέταρι
* Νίκος Αναστόπουλος
* Όλεγκ Προτάσοφ
* Πρέντραγκ Τζόρτζεβιτς
* Τζιοβάνι
 |
|  |
| Άλλες προσωπικότητες | 
* Αλεχάντρο Ντομίνγκες
* Αλκέτας Παναγούλιας
* Αντώνης Νικοπολίδης
* Βασίλης Τοροσίδης
* Γιαν Κοψίβα
* Γιάννης Μανιάτης
* Ερνέστο Βαλβέρδε
* Εστέμπαν Καμπιάσο
* Ζίκο
* Θανάσης Μπέμπης
* Θέμος Ασδέρης
* Ηλίας Ρωσίδης
* Κέβιν Μιραλάς
* Κυριάκος Καραταΐδης
* Κώστας Κλειδουχάκης
* Κώστας Μανωλάς
* Κώστας Μήτρογλου
* Μάρτον Μπούκοβι
* Μιχάλης Μανούσκος
* Μίτσελ
* Νίκος Γουλανδρής
* Νότης Καμπέρος
* Ντάρκο Κοβάσεβιτς
* Ντούσαν Μπάγεβιτς
* Παναγιώτης Ρέτσος
* Ριβάλντο
* Ρομπέρτο
* Σάββας Θεοδωρίδης
* Σταύρος Νταϊφάς
* Σωκράτης Κόκκαλης
 |
|  |
| Αντιπαλότητα | 
* Ντέρμπι των αιωνίων αντιπάλων
* Ντέρμπι AEK - Ολυμπιακού
* Ντέρμπι Ολυμπιακού - ΠΑΟΚ
 |
|  |
| Γεγονότα | 
* Τραγωδία της Θύρας 7
 |
|  |
| Ύμνοι | 
* Πρώτος Ύμνος Ολυμπιακού (1930-1980)
* Σύγχρονος Ύμνος Ολυμπιακού (1970 έως σήμερα)
 |
|  |
| Σχετικά λήμματα | 
* Μουσείο Ολυμπιακού
 |
|  |
| 
Σύλλογος
Ολυμπιακός Σ.Φ.Π.
Website
olympiacos.org |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Ολυμπιακός Σύνδεσμος Φιλάθλων Πειραιώς |
| --- |
|  |
| 
* Ίδρυση: 10 Μαρτίου 1925
* Έδρα Πειραιάς
 |
|  |
| Επαγγελματικά και ημιεπαγγελματικά τμήματα | 
Ποδόσφαιρο ανδρών · Μπάσκετ ανδρών · Βόλεϊ ανδρών |
|  |
| Ερασιτεχνικά τμήματα | 
Ποδόσφαιρο νέων · Ποδόσφαιρο γυναικών · Μπάσκετ γυναικών · Βόλεϊ γυναικών · Πόλο ανδρών · Πόλο γυναικών · Μπιτς βόλεϊ · Κολύμβηση · Στίβος · Ιστιοπλοΐα · Κωπηλασία · Κανόε καγιάκ · Παρακανόε · Πινγκ πονγκ · Ξιφασκία · Τένις · Πυγμαχία · Κικ μπόξινγκ · Ταεκβοντό · Χάντμπολ ανδρών |
|  |
| Μη αγωνιστικά τμήματα | 
Καποέιρα |
|  |
| Ανενεργά τμήματα | 
Χάντμπολ γυναικών · Σκοποβολή · Άρση βαρών · Πάλη · Συγχρονισμένη κολύμβηση · Καταδύσεις · Ποδηλασία · Ενόργανη γυμναστική · Σκάκι · Superleague Formula · |
|  |
| Πρόεδροι τμημάτων | 
Ποδόσφαιρο · Καλαθοσφαίριση · Μιχάλης Κουντούρης |
|  |
| Έδρες τμημάτων | 
Στάδιο Καραϊσκάκη · Στάδιο Ειρήνης και Φιλίας · Κλειστό Γυμναστήριο Γλυφάδας · Κλειστό Γυμναστήριο Ρέντη · Παπαστράτειο Κολυμβητήριο · Προπονητικό Κέντρο Ρέντη |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Αθλητές στίβου · Ιστιοπλόοι · Κωπηλάτες · Καγιακιστές · Επιτραπέζιοι αντισφαιριστές · Ξιφομάχοι · Πυγμάχοι · Μποξέρ · Αθλητές Ταεκβοντό · Χειροσφαιριστές · Σκοπευτές · Αρσιβαρίστες · Παλαιστές · Αθλήτριες συγχρονισμένης · Καταδύτες · Ποδηλάτες · Αντισφαιριστές · Αθλητές ενόργανης · Σκακιστές · Οδηγοί Superleague Formula |
|  |
| Προπονητές | 
Ποδοσφαίρου · Μπάσκετ · Ποδόσφαιρο νέων · Μπάσκετ γυναικών · Βόλεϊ ανδρών · Βόλεϊ γυναικών · Πόλο ανδρών · Πόλο γυναικών · Κολύμβησης · Στίβου · Ιστιοπλοΐας · Κωπηλασίας · Κανόε καγιάκ · Επιτραπέζιας αντισφαίρισης · Ξιφασκίας · Πυγμαχίας · Kick Boxing · Ταεκβοντό |
|  |
| Προσωπικότητες | 
Γιώργος Ανδριανόπουλος · Αλέκος Αλεξανδρής · Νίκος Αναστόπουλος · Ενρέστο Βαλβέρδε · Αχιλλέας Γραμματικόπουλος · Νίκος Γόδας · Στέλιος Γιαννακόπουλος · Σπύρος Γιαννιώτης · Ανδρέας Κουραχάνης · Γιώργος Δεληκάρης · Γιουσέφ Ελ-Αραμπί · Σάββας Θεοδωρίδης · Αργύρης Καμπούρης · Κριστιάν Καρεμπέ · Νότης Καμπέρος · Βασίλης Σπανούλης · Γιώργος Πρίντεζης · Ριβάλντο · Κέβιν Μιραλάς · Τζιοβάννι · Σωκράτης Κόκκαλης · Αλεχάντρο Ντομίνγκες · Μιχάλης Μανούσκος · Λεωνίδας Θεοδωρακάκης · Ευάγγελος Μαρινάκης · Θανάσης Μπέμπης · Ηλίας Ρωσίδης · Γιώργος Σιδέρης · Ντιόγκο · Κώστας Φορτούνης · Τάσος Μητρόπουλος · Αντώνης Νικοπολίδης · Πέντραγκ Τζορτζεβιτς · Νερί Καστίγιο · Κώστας Μήτρογλου · Μίλαν Τόμιτς · Ντράγκαν Τάρλατς · Τζορτζ Παπαδάκος · Πέδρο Μάρτινς |
|  |
| Nτέρμπι | 
Ντέρμπι αιωνίων ποδοσφαίρου ανδρών · Ντέρμπι αιωνίων μπάσκετ ανδρών · Ντέρμπι αιωνίων βόλεϊ ανδρών · Ντέρμπι αιωνίων πόλο ανδρών · Ντέρμπι αιωνίων μπάσκετ γυναικών · Ντέρμπι αιωνίων βόλεϊ γυναικών · Ντέρμπι αιωνίων πόλο γυναικών  · Πειραϊκό ντέρμπι  · Ντέρμπι ΟΣΦΠ-ΑΕΚ  · Ντέρμπι Ολυμπιακού - ΠΑΟΚ |
|  |
| Τίτλοι και Διακρίσεις | 
Ομαδικές  · Διεθνείς ομαδικές  · Διεθνείς ατομικές |
|  |
| Φίλαθλοι | 
Θύρα 7 · ΠΕΦΟ · Καταστροφή του Σταδίου Καραϊσκάκη · Βασίλης Δουρίδας · Τάκης Τσουκαλάς |
|  |
| Τέχνες | 
Ιστορίες Ολυμπιακής Τρέλας & Λατρείας · Η ιστορία του Ολυμπιακού · 80 χρόνια Θρύλος · Θρυλικές εποχές · 80 χρόνια, 80 μορφές · Μισός αιώνας στίβος · Θρησκευόμενοι Κόκκινοι Επιστήμονες · Θρύλος - Πορεία μέσα στο χρόνο · Χρυσός Θρύλος · Ολυμπιακός - Ένα αρχείο, μια ιστορία · Θρυλικές ιστορίες · Εκ Πειραιώς · Το αλφαβητάρι του Ολυμπιακού · Η ομάδα και η πόλη - Ο Ολυμπιακός και ο Πειραιάς του μεσοπολέμου |
|  |
| Μέσα | 
Άντε Γεια (Τηλεοπτική εκπομπή) · Legend Stories (Τηλεοπτική εκπομπή)  · Πρωταθλητής · Γαύρος · Φως των Σπορ  · Νέα Του Ολυμπιακού · Ολυμπιακός Αγών · Ολυμπιακά Επίκαιρα · Ολυμπιακός Κόσμος · Ολυμπιακός Συναγερμός · Ολυμπιακός Λαός · Θύρα 7 · Τα Νέα Του Ολυμπιακού · Ολυμπιακός · Ο Ολυμπιακός Λαός |
|  |
| Ύμνοι | 
Πρώτος ύμνος Ολυμπιακού · Σύγχρονος ύμνος Ολυμπιακού |
|  |
| Διάφορα | 
Πειραιάς · Κότινος · Βραδυποριακός - Ταλαιπωριακός · Μουσείο Ολυμπιακού · Νέο Μουσείο Ολυμπιακού |
|  |
| 
Ιστοσελίδα
Olympiacos SFP |

 |